62 prósent þeirra sem taka afstöðu eru andvíg því að bjór og léttvín veðri selt í matvöruverslunum . 38 prósent eru fylgjandi því að áfengi verði selt í slíkum búðum . Þegar öll svör eru skoðuð kemur í ljós að 35 prósent þeirra sem voru spurðir eru fylgjandi sölu á bjór og léttvini í matvöruverslunum en 56 prósent segjast vera á móti því . 9 prósent segjast óákveðin í málinu . Þetta kemur fram í nýrri könnun sem Fréttablaðið , Vísir og Stöð 2 hafa gert . Niðurstöðurnar voru birtar í Fréttablaðinu í morgun . Andstaðan við sölu á áfengi í matvöruverslunum er meiri á meðal Íslendinga eldri en fimmtugt og á meðal kvenna . Fréttablaðið lagði sömu spurningar fyrir landsmenn í könnun sem framkvæmd var í mars 2015 . Þá voru 45 prósent þeirra sem tóku afstöðu fylgjandi sölu í matvöruverslunum en 55 prósent á móti því . Andstaðan hefur því aukist umtalsvert . Í dag er ÁTVR , stofnun í eigu ríkisins með einokun á sölu áfengis . Hún fer fram í heildsölu og í gegnum 50 verslanir ÁTVR sem reknar eru út um allt land . ÁTVR hefur stóraukið þjónustu sína á undanförnum áratugum . Seint á níunda áratugnum voru verslanir ÁTVR 13 talsins og opnunartími takmarkaður . Nú eru margar verslanir ÁTVR opnar til allt að klukkan 20 á ákveðnum dögum og til klukkan 18 á laugardögum . Auk þess hefur vörframboð aukist mikið og ÁTVR selur nú hátt í þrjú þúsund vörutegundir . Auglýsing Alþingi ræðir um þessar mundir frumvarp Vilhjálms Árnasonar , þingmanns Sjálfstæðisflokksins , um afnám einkasölu ríkisins á áfengi . Vilhjálmur segir við Fréttablaðið að niðurstaðan komi sér ekki á óvart í ljós þess hvernig spurningin hafi verið orðuð . Frumvarpið sé ekki miðað að því að áfengi verði einungis selt í matvöruverslunum , líkt og spurning Fréttablaðsins / Vísis / Stöðvar 2 gefi til kynna . Samkvæmt upplýsingum sem settar eru fram í Fréttablaðinu fór könnunin þannig fram að hringt var í 1.158 manns þar til náðist í 801 samkvæmt lagskiptu úrtaki dagana 26. og 27. janúar . Svarhlutfallið var 69,2 prósent . Alls tóku 90 prósent þeirra sem náðist í afstöðu til spurningarinnar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .